כביש 482

250px|ממוזער|שמאל|עבודת סלילת הכביש ב-1936
שמאל|ממוזער|250px|כביש 482 במחלף הכפר הירוק, מבט דרומה
שמאל|ממוזער|250px|"צומת כדורי" בשדרות בן-גוריון, הרצליה, קצהו הצפוני של כביש 482 ונקודת המפגש של כביש 482 וכביש 541
**כביש 482**, הקרוי גם **דרך הרצליה**, הוא ציר אורך בין עירוני בישראל, המקשר בין צומת עלית ברמת גן לבין צומת הרחובות ארלוזורוב, הרב קוק ושדרות בן-גוריון בהרצליה - צומת בו הוא מתחבר לציר הרוחב כביש 541. הכביש נחשב לאחד החשובים בגוש דן ומשמש ציר כניסה לתל אביב מכיוון צפון מזרח.

## היסטוריה
הצורך בסלילת כביש ישיר בין הרצליה לתל-אביב עלה כבר עם הקמתה של המושבה ב-1925, שכן המרחק בקו ישיר בין המושבה לכביש פתח תקוה-תל אביב הוא 9 ק"מ בלבד. ואילו במצב הקיים תושבי הרצליה ורמת השרון נאלצו לנסוע דרך הכבישים הקיימים דרך רעננה, רמתיים, פתח תקווה ורמת גן, דרך שאורכה 35 ק"מ. עם כי תחילה הוחלט להתמקד בסלילת הכביש הפנימי בין מושבות השרון -מגדיאל, כפר סבא, רעננה והרצליה, שנסלל בשנים 1932–1935. בעת תכנון הכביש, אף בקשו במושבות שהכביש השרון יחבר לתחנת רכבת חדשה על ההמסילה המזרחית ההיסטורית סמוך למגדיאל, כתחנת נוסעים ולצורך העברת תוצרתם החקלאית באמצעות הרכבת. תחילה ניסו התושבים לשכנע ללא הצלחה את ממשלת המנדט לממן את סלילת הכביש, אחר כך ועדי היישובים החליטו לממן בעצמם את סלילת הכביש, שעלותו נאמדה ב-20 אלף לא"י.

בשנת 1936 הוקם ועד לניהול סלילת הכביש, שהוציא מכרז לסלילתו, בתוואי מהרצליה דרך רמת השרון, קרית שאול והדר יוסף; כולל בניית גשר חדש על הירקון, ליד עשר טחנות. כחברה מבצעת נבחרה "סולל בונה", שהבטיחה לסיים את הסלילה תוך שנה. חברת "ביצור" למתן הלוואות ומימון עבודות ציבוריות, בבעלות הסוכנות היהודית והסתדרות העובדים, סיפקה ליישובים הלוואה למימון הסלילה. אך העבודות נתקלו בקשיים, לאחר שהעלויות היו גבוהות מהמשוער, והן הופסקו לאחר סלילת 5 ק"מ. העבודות חודשו רק ב-1940, לאחר ששהתקבל מימון ממשלתי והלוואה נוספת מחברת "ביצור". באוקטובר 1941 נחנך הכביש והדרך לתל אביב התקצרה ל-12 ק"מ.

בינואר 2005 החלו העבודות להקמת הפרדה מפלסית בשיקוע, במפגש הכביש בצומת הרחובות ולנברג ושטרית בתל אביב, עבור כלי הרכב הנעים בכיוון מזרח-מערב. היא נפתחה לתנועה ביוני 2006.

במרץ 2005 הוחל בהקמת גשר "מבצע קדש" באורך 550 מטר, במטרה לבטל את מפגש הכביש עם מסילת הרכבת הירקון. בנוסף, לגשר המיועד לכלי הרכב, הושלמה הקמתם של גשר להולכי רגל וגרמי מדרגות, אשר מחברים את מפלס הגשר לקרקע באזור תחנת הרכבת בני ברק. הגשר נפתח לתנועה בדצמבר 2006.

## תוואי
[250px|שמאל|ממוזער|במרכז השוליים הימניים תוואי הירקון. מתחתיו פס לבן מזרח מערב - ציר ז'בוטינסקי. מהציר לכיוון צפון דרך אבא הלל סילבר עד למפגשה עם הירקון בגשר [הדר יוסף הידוע כיום כגשר 'מבצע קדש'. הכביש ממשיך צפונה לאורך מה שהיה ידוע בשנות ה-30 וה-40 של המאה ה-20 כשטחי 'האגודה השיתופית הדר יוסף' כיום שכונות עבר הירקון, שכון דן, הדר יוסף, נאות אפקה, עד ל'ברך' ליד קריית שאול ומשם לרמת השרון והרצליה]]
מצפון לדרום: הציר מתחיל, כשדרות בן-גוריון, במפגש הרחובות ארלוזורוב הרב קוק ושדרות בן-גוריון בהרצליה וממשיך לאורך שדרות בן-גוריון ורחוב סוקולוב ברמת השרון עד למחלף הכפר הירוק. מכאן ממשיך הכביש בתל אביב לכיוון רמת גן על דרך משה סנה ודרך פנחס רוזן חוצה את נחל הירקון ומסילת הירקון על גשר "מבצע קדש", וחולף ממזרח לקניון איילון. משם דרך רחוב ששת הימים בבני ברק הוא מתחבר לדרך אבא הלל סילבר ברמת גן וממשיך עד לצומת עלית שם הוא מתחבר עם כביש 481 הוא ציר ז'בוטינסקי.

הכביש חוצה את מחלף הכפר הירוק ושני צמתים עם הפרדות מפלסיות - צומת הרחובות ולנברג ושטרית בתל אביב וצומת הרחובות ביאליק ואבא הלל סילבר ברמת גן. בעתיד מתוכנן מחלף נוסף בצומת הרחובות בני אפרים ודרך משה סנה בתל אביב והפרדה מפלסית/מחלף בצומת עם כביש הנופש העתידי, בין צומת קריית שאול ומחלף הכפר הירוק.

## צמתים לאורך הכביש
את הכביש חוצים בעיקר צמתים בתוך הערים שבו הוא עובר. בנוסף, חוצה אותו מחלף הכפר הירוק, במפגש עם כביש 5.

## ראו גם

* כבישי ישראל

## לקריאה נוספת
* מרדכי נאור, **סיפורי הרצליה - ממושבה חקלאית למרכז היי-טק ומה"באסה" ועד פארק הרצליה**, הוצאת ספריית יהודה דקל, המועצה לשימור אתרי מורשת בישראל, 2013, הפרק "נפתולי הכביש החדש לתל אביב", עמ' 98–102.

## קישורים חיצוניים

## הערות שוליים

קטגוריה:ישראל: כבישים
קטגוריה:רמת השרון: תחבורה
קטגוריה:רמת גן: תחבורה
קטגוריה:בני ברק: תחבורה
קטגוריה:תל אביב-יפו: תחבורה
קטגוריה:הרצליה: תחבורה
קטגוריה:הנצחת אבא הלל סילבר